Yrobot

Yrobot je výučbový robotický systém postavený na modulárnej architektúre, vyvinutý na Katedre technickej kybernetiky, Fakulty riadenia a informatiky Žilinskej univerzity. Účelom systému je priblíženie elektroniky, informatiky a počítačového inžinierstva predovšetkým študentom stredných škôl. 
Dôležitým prínosom tejto platformy je možnosť pracovať so systémom otvoreného hardvéru, čo znamená, že systém nie je obmedzený na využívanie aplikácií a funkcií od výrobcu, ale je možné ho programovať, vyvíjať nové a aplikácie a pridávať vlastné nadstavby.
Medzi komunitou je táto platforma známa ako malý robot s dvomi žltými kolieskami. Na rozdiel od ostatných platforiem s otvoreným hardvérom má teda robot možnosť pohybu a naprogramovaný algoritmus je možné pútavou formou prezentovať priamym mechanickým vyjadrením. Hlavná časť platformy je reprezentovaná 8-bitovým mikrokontrolérom ATmega16 , ktorý poskytuje jednoduchosť a zároveň možnosť komunikovať s vhodnými prídavnými modulmi (perifériami) platformy Yrobot. Medzi súčasti Yrobot platformy patria:
Platforma Yrobot je podporovaná tiež publikáciami "Sprievodca po svete Yrobota" a "Sprievodca po rozšírenom svete Yrobota", ktoré jednoduchou formou z pohľadu Yrobota predstavujú možnosti a návody, ako s platformou pracovať. Knihy sú písane ako rozprávanie Yrobota o sebe samom, pričom slúžia predovšetkým ako učebnice pre študentov na stredných školách, ktoré sa zapojili do výučby Yrobota na predmetoch, alebo krúžkoch. Okrem týchto dvoch kníh je dostupná tiež kniha Vývoj mikropočítačových aplikácií, ktorá tiež na príklade Yrobota uvádza širšiu problematiku mikropočítačových aplikácií, symbolických inštrukcií a jazyka C. Tieto publikácie boli vydávané s podporou Nadácie Volkswagen Slovakia a tiež s podporou Nadácie Pontis.
História.
Prvá verzia robota bola navrhnutá na Katedre technickej kybernetiky Fakulty riadenia a informatiky v roku 2010. Táto verzia pozostávala iba z dosky. Na ktorej bol osadený procesor a 7 segmentový displej. Tento robot bol programovateľný prostredníctvom sériového portu. K základnej doske bol tiež vyrobený provizórny plechový podvozok, na ktorom boli umiestnené dva motorčeky z CD mechaniky. Použité kolieska pochádzali z hračkárskeho autíčka. V tom istom roku bola vytvorená tiež druhá verzia, ktorá mala zmenené kolieska. Tieto dva roboty boli využívané na vyučovanie na Gymnáziu Žilina, Hlinská 29.
V roku 2011 bol vytvorený nový koncept, ktorý bola nazvaný robot George. Tento model mal upravenú konštrukciu a bol navrhnutý tak, aby základná doska plnila funkciu podvozku. Kolieska boli vytvorené na mieru, no týmto spôsobom nebolo možné produkovať veľké množstvo robotov v sériovej výrobe.
Koncept Yrobot bol vytvorený v roku 2012. Základná doska ešte nebola zelenej farby a bola celá vytvorená ručne Lukášom Čechovičom. Yrobot bol naďalej rozvíjaný s motormi a kolieskami objednanými z Číny, ktoré boli cenovo dostupné a bolo ich možné upevniť na základnú dosku robota. 
V roku 2013 bola vytvorená prvá revízia Yrobota v zeleno-žltej farbe, následne boli upravené drobné chyby v revízií 2. V roku 2014 bol vytvorený upravený model (revízia 3) robota, ktorý mal vymenený konektor USB na programovanie a tiež boli pridané viaceré funkcie. Posledná revízia číslo štyri obsahovala len drobné zmeny popisov.
Od roku 2010 bolo vyvinutých 6 verzií robota – verzia 1 a 2, ktoré boli využívané na Gymnáziu Žilina, Hlinská 29, tretí zľava je robot George a nasleduje prototyp Yrobota. Druhý sprava je Yrobot revízia 1, napravo je úprava robota v revízií 3.
Pre platformu boli vyvinuté tiež viaceré nadstavby, pričom ďalšie nadstavby boli vyvíjané tiež študentmi stredných škôl, alebo nezávislými záujemcami. Na Katedre technickej kybernetiky boli vyvinuté nadstavby so schopnosťami:
Robot je stavbou podobný platformám Raspberry Pi, Arduino, alebo Edison robot.